— “Золата” — гэта заўсёды радасна. Мы ганарымся Ільёй Шымановічам, Ірынай Жук, якія заваявалі залатыя ўзнагароды. Не менш значнымі з’яўляюцца і сярэбраныя медалі Дар’і Навумавай, Паўла Барэйшы, Ганны Малышчык, Эльвіры Герман, а таксама “бронза” Ганны Бажко і Марыі Трубач. Студэнцкі спорт дае магчымасць спартсменам, якім крыху не хапіла, каб трапіць у нацыянальную зборную, рэалізаваць сябе, перагледзець фармат трэніровак, удасканаліць майстэрства і ў будучыні прадстаўляць краіну на Алімпійскіх гульнях. Дзяржава, профільныя міністэрствы і ведамствы робяць усё магчымае, каб студэнцкі спорт у Беларусі быў на высокім узроўні. Адсюль і годныя вынікі нашых спартсменаў, — адзначыў Аляксандр Віктаравіч.